Avis juridique important

|

52004SC0805

Σύσταση για Σύσταση του Συµßουλίου προς την Κυπρο προκειμένου να τερματιστεί η κατάσταση υπερβολικού δημοσιονομικού ελλείμματος  /* SEC/2004/0805 τελικό */

Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ ΠΡΟΣ ΤΗΝ ΚΥΠΡΟ προκειμένου να τερματιστεί η κατάσταση υπερβολικού δημοσιονομικού ελλείμματος(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 7 Απριλίου 2004 η Επιτροπή δημοσίευσε τις εαρινές της προβλέψεις του 2004 [1]. Σύμφωνα με τις προβλέψεις αυτές, οι οποίες λαμβάνουν υπόψη τα στοιχεία που κοινοποίησε η Κύπρος το Μάρτιο 2004, το έλλειμμα της γενικής κυβέρνησης στην Κύπρο αυξήθηκε από 4,6% του ΑΕΠ το 2002 σε 6,3% του ΑΕΠ το 2003, υπερβαίνοντας έτσι την τιμή αναφοράς του 3% του ΑΕΠ που ορίζει η Συνθήκη.[1]  Οι εαρινές προβλέψεις 2004 της Επιτροπής είναι διαθέσιμες στη διεύθυνση:  http://europa.eu.int/comm/economy_finance/publications/european_economy/2004/ee204en.pdf.Με βάση τις πρώτες αυτές ενδείξεις, η Επιτροπή κίνησε στις 12 Μαΐου 2004 τη διαδικασία υπερβολικού ελλείμματος για την Κύπρο, με την κατάρτιση της έκθεσης που προβλέπεται στο άρθρο 104 παράγραφος 3 της Συνθήκης [2]. Στις 24 Μαΐου 2004, η Επιτροπή έλαβε το πρόγραμμα σύγκλισης της Κύπρου, το οποίο επιβεβαίωσε την ύπαρξη ελλείμματος 6,3% του ΑΕΠ για το 2003.[2]  Το πλήρες κείμενο της έκθεσης είναι διαθέσιμο στη διεύθυνση:  http://europa.eu.int/comm/economy_finance/about/activities/sgp/procedures_en.htm.Η εφαρμογή της διαδικασίας υπερβολικού ελλείμματος (ΔΥΕ) διέπεται από το άρθρο 104 της Συνθήκης και από τον κανονισμό (ΕΚ) αριθ. 1467/97 του Συμβουλίου «για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος», ο οποίος αποτελεί μέρος του συμφώνου σταθερότητας και ανάπτυξης [3]. Οι χώρες που προσχώρησαν στην ΕΕ την 1η Μαΐου είναι κράτη μέλη με παρέκκλιση. πρέπει να αποφεύγουν τα υπερβολικά ελλείμματα, αλλά οι κυρώσεις που προβλέπονται από το άρθρο 104 παράγραφοι 9 και 11 δεν μπορούν να τους επιβληθούν.[3]  ΕΕ L 209 της 2.8.1997.Στη έκθεσή της βάσει του άρθρου 104 παράγραφος 3 της Συνθήκης, η Επιτροπή συμπέρανε ότι η υπέρβαση, από το δημοσιονομικό έλλειμμα της Κύπρου, της τιμής αναφοράς του 3% του ΑΕΠ που ορίζει η Συνθήκη το 2003 δεν οφειλόταν σε ασυνήθεις περιστάσεις εκτός του ελέγχου των κυπριακών αρχών, ούτε σε σοβαρή οικονομική ύφεση κατά την έννοια του συμφώνου σταθερότητας και ανάπτυξης, εφόσον η αύξηση του πραγματικού ΑΕΠ ανήλθε στο 2% το 2003. Όσον αφορά το 2004, η έκθεση συμπέρανε ότι είναι πιθανόν να μειωθεί το έλλειμμα της γενικής κυβέρνησης, το οποίο όμως θα παραμείνει υψηλότερο από το 3% του ΑΕΠ. Σύμφωνα με τις εαρινές προβλέψεις 2004 της Επιτροπής, το έλλειμμα της γενικής κυβέρνησης θα ανέλθει στο 4,6% του ΑΕΠ το 2004, επίπεδο χαμηλότερο από το 5,2% του ΑΕΠ που προβλέπουν οι κυπριακές αρχές στο πρόγραμμα σύγκλισης.Με βάση τις εαρινές προβλέψεις 2004 της Επιτροπής, η έκθεση της Επιτροπής συμπέρανε επίσης ότι ο λόγος του δημόσιου χρέους προς το ΑΕΠ, ο οποίος ανήλθε στο 72,2% του ΑΕΠ το 2003, θα αποκλίνει ακόμα περισσότερο το 2004 από την τιμή αναφοράς του 60% που ορίζει η Συνθήκη. Σύμφωνα με τις εαρινές προβλέψεις 2004 της Επιτροπής, ο δείκτης δημόσιου χρέους θα ανέλθει στο 74,6% του ΑΕΠ το 2004, επίπεδο χαμηλότερο από το 75,2% του ΑΕΠ που προβλέπουν οι κυπριακές αρχές στο πρόγραμμα σύγκλισης.Το άρθρο 104 παράγραφος 4 της Συνθήκης ορίζει ότι «η Επιτροπή του άρθρου 114 (δηλαδή η Οικονομική και Δημοσιονομική Επιτροπή) διατυπώνει γνώμη σχετικά με την έκθεση της Επιτροπής». Η επιτροπή αυτή εξέδωσε τη γνώμη της στις 25 Μαΐου 2004, στην οποία εκφράζει τη συμφωνία της με την εκτίμηση που παρουσιάζει η Επιτροπή στην έκθεσή της. Ειδικότερα, η επιτροπή αυτή συμπέρανε ότι η δημοσιονομική κατάσταση στην Κύπρο κατέδειξε την ύπαρξη υπερβολικού ελλείμματος κατά την έννοια των δύο κριτηρίων που προβλέπει το άρθρο 104 παράγραφος 2 για τον εντοπισμό αυτών των ελλειμμάτων. Η εξέταση των άλλων σχετικών παραγόντων, ιδίως της μεσοπρόθεσμης δημοσιονομικής θέσης και του δείκτη δημόσιων επενδύσεων, δεν μεταβάλλουν την εκτίμηση βάσει των ίδιων των κριτηρίων. Η επιτροπή έκρινε επίσης ότι είναι πιθανό ότι το έλλειμμα της γενικής κυβέρνησης θα συνεχίσει και το 2004 να υπερβαίνει την τιμή αναφοράς της Συνθήκης και ότι το ακαθάριστο δημόσιο χρέος θα αυξηθεί ακόμα περισσότερο το 2004 πάνω από την τιμή αναφοράς του 60% του ΑΕΠ που ορίζει η Συνθήκη.Αφού εξέτασε όλους τους σχετικούς παράγοντες που έλαβε υπόψη στην έκθεσή της, και έχοντας υπόψη τη γνώμη της επιτροπής αυτής, η Επιτροπή εκτιμά ότι υπάρχει υπερβολικό έλλειμμα στην Κύπρο. Η γνώμη αυτή, η οποία εκδόθηκε από την Επιτροπή στις 24 Ιουνίου 2004, διαβιβάστηκε στο Συμβούλιο σύμφωνα με το άρθρο 104 παράγραφος 5 της Συνθήκης. Η Επιτροπή συνιστά στο Συμβούλιο να λάβει σχετική απόφαση, σύμφωνα με το άρθρο 104 παράγραφος 6. Επιπλέον, η Επιτροπή συνιστά με την παρούσα στο Συμβούλιο να απευθύνει σύσταση στην Κύπρο προκειμένου να τερματιστεί η κατάσταση υπερβολικού ελλείμματος, σύμφωνα με το άρθρο 104 παράγραφος 7 της Συνθήκης. Η παρακολούθηση της εφαρμογής των μέτρων που θα λάβει η Κύπρος μπορεί να οδηγήσει το Συμβούλιο να απευθύνει συμπληρωματικές συστάσεις σύμφωνα με το άρθρο 104 παράγραφος 7, δεδομένου ότι το άρθρο 104 παράγραφος 9 δεν εφαρμόζεται στα κράτη μέλη με παρέκκλιση.Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ ΠΡΟΣ ΤΗΝ ΚΥΠΡΟ προκειμένου να τερματιστεί η κατάσταση υπερβολικού δημοσιονομικού ελλείμματοςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 παράγραφος 7,τη σύσταση της Επιτροπής,Εκτιμώντας τα ακόλουθα:(1) Σύμφωνα με το άρθρο 104 της συνθήκης, τα κράτη μέλη αποφεύγουν τα υπερβολικά δημοσιονομικά ελλείμματα.(2) Το σύμφωνο σταθερότητας και ανάπτυξης βασίζεται στο στόχο της διασφάλισης υγιών δημόσιων οικονομικών ως μέσου ενίσχυσης των προϋποθέσεων για τη σταθερότητα των τιμών και για μια ισχυρή και διατηρήσιμη οικονομική ανάπτυξη που ευνοεί τη δημιουργία θέσεων απασχόλησης.(3) Το Συμβούλιο αποφάσισε στις [5 Ιουλίου] 2004, σύμφωνα με το άρθρο 104 παράγραφος 6, ότι υπάρχει υπερβολικό έλλειμμα στην Κύπρο.(4) Εφόσον το Συμβούλιο αποφασίσει ότι υπάρχει υπερβολικό έλλειμμα στην Κύπρο, απευθύνει ταυτόχρονα, σύμφωνα με το άρθρο 104 παράγραφος 7 της Συνθήκης και το άρθρο 3 του κανονισμού (ΕΚ) αριθ. 1467/97 του Συμβουλίου, σύσταση σε αυτό το κράτος μέλος προκειμένου να τερματιστεί η κατάσταση υπερβολικού ελλείμματος εντός καθορισμένου χρονικού διαστήματος.(5) Σύμφωνα με το άρθρο 3 παράγραφος 4 του κανονισμού (ΕΚ) αριθ. 1467/97 του Συμβουλίου, η σύσταση αυτή διευκρινίζει ότι το ενδιαφερόμενο κράτος μέλος πρέπει να λάβει αποτελεσματικά μέτρα εντός ανώτατης προθεσμίας τεσσάρων μηνών και ότι η διόρθωση του υπερβολικού ελλείμματος πρέπει να έχει ολοκληρωθεί εντός του έτους που ακολουθεί εκείνο κατά το οποίο εντοπίστηκε το υπερβολικό έλλειμμα, εκτός εάν συντρέχουν ειδικές περιστάσεις.(6) Πρέπει να θεωρηθεί ότι το πρόγραμμα σύγκλισης που υπέβαλε η Κύπρος το Μάιο του 2004 και η γνώμη του Συμβουλίου σχετικά με το πρόγραμμα αυτό υποδεικνύουν την πορεία προσαρμογής για τη διόρθωση του υπερβολικού ελλείμματος. Το πρόγραμμα σύγκλισης του Μαΐου 2004 προβλέπει ότι η διόρθωση του υπερβολικού ελλείμματος θα έχει ολοκληρωθεί μέχρι το 2005 και καθορίζει τους ακόλουθους ετήσιους στόχους για το έλλειμμα της γενικής κυβέρνησης: 5,2% του ΑΕΠ το 2004 και 2,9% του ΑΕΠ το 2005. Επιπλέον, σύμφωνα με το πρόγραμμα, ο λόγος του δημόσιου χρέους προς το ΑΕΠ, ο οποίος ανήλθε στο 72,6% το 2003, θα αυξηθεί ακόμα περισσότερο το 2004 πάνω από την τιμή αναφοράς του 60% του ΑΕΠ που ορίζει η Συνθήκη (στο 75,2%), αλλά θα μειωθεί στο 68,4% το 2007. Σύμφωνα με τη γνώμη του Συμβουλίου της [5ης Ιουλίου] 2004 σχετικά με το πρόγραμμα σύγκλισης, η πορεία προσαρμογής βασίζεται σε ένα ρεαλιστικό μακροοικονομικό σενάριο.(7) Κατά την άποψη του Συμβουλίου, τα μέτρα δημοσιονομικής εξυγίανσης πρέπει να εξασφαλίζουν διαρκή βελτίωση του δημοσιονομικού αποτελέσματος της γενικής κυβέρνησης, αυξάνοντας παράλληλα την ποιότητα των δημόσιων οικονομικών και ενισχύοντας το αναπτυξιακό δυναμικό της οικονομίας.ΣΥΝΙΣΤΑ ΣΤΙΣ ΚΥΠΡΙΑΚΕΣ ΑΡΧΕΣ:- να θέσουν όσο το δυνατόν ταχύτερα τέρμα στη σημερινή κατάσταση υπερβολικού ελλείμματος.- να εφαρμόσουν με αποφασιστικότητα τα μέτρα που προβλέπονται στο πρόγραμμα σύγκλισης του Μαΐου 2004, και να λάβουν ιδίως έως τις [5 Νοεμβρίου 2004] αποτελεσματικά μέτρα για να μειώσουν το έλλειμμα κάτω από το 3% του ΑΕΠ το 2005 με αξιόπιστο και διατηρήσιμο τρόπο, όπως αναφέρεται στη γνώμη του Συμβουλίου σχετικά με το πρόγραμμα σύγκλισης.- να εξασφαλίσουν ότι η αύξηση του δείκτη δημόσιου χρέους θα ανακοπεί το 2004 και θα αναστραφεί στη συνέχεια, όπως αναφέρεται στη γνώμη του Συμβουλίου σχετικά με το πρόγραμμα σύγκλισης.Το Συμβούλιο καλεί επιπλέον τις κυπριακές αρχές να εξασφαλίσουν ότι η δημοσιονομική εξυγίανση προς μια σχεδόν ισοσκελισμένη ή πλεονασματική δημοσιονομική θέση θα συνεχιστεί μετά τη διόρθωση του υπερβολικού ελλείμματος.Η παρούσα σύσταση απευθύνεται στις κυπριακές αρχές.Βρυξέλλες, [5 Ιουλίου] 2004.Για το ΣυμβούλιοΟ Πρόεδροςxxxxxx


				|

		52013DC0396

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ προκειμένου να τερματιστεί η κατάσταση υπερβολικού δημοσιονομικού ελλείμματος στη Σλοβενία /* COM/2013/0396 final - 2013/ () */

			   	Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
προκειμένου
να τερματιστεί
η κατάσταση
υπερβολικού
δημοσιονομικού
ελλείμματος
στη Σλοβενία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το
άρθρο  126
παράγραφος 7,
Έχοντας
υπόψη τη
σύσταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Σύμφωνα
με το άρθρο 126 της
Συνθήκης για
τη λειτουργία
της Ευρωπαϊκής
Ένωσης (ΣΛΕΕ), τα
κράτη μέλη
αποφεύγουν τα
υπερβολικά
δημοσιονομικά
ελλείμματα.
(2)       Στόχος
του Συμφώνου
Σταθερότητας
και Ανάπτυξης
είναι η υγιής
δημοσιονομική
κατάσταση, ως
μέσο ενίσχυσης
των συνθηκών
για
σταθερότητα των
τιμών και
ισχυρή
διατηρήσιμη
ανάπτυξη που
ευνοεί τη
δημιουργία
απασχόλησης.
(3)       Στις 2
Δεκεμβρίου 2009, το
Συμβούλιο
αποφάσισε,
σύμφωνα με το
άρθρο 126
παράγραφος 6
της ΣΛΕΕ, ότι
στη Σλοβενία
υφίσταται
υπερβολικό
έλλειμμα και
εξέδωσε
σύσταση[1]
για τη
διόρθωση του
υπερβολικού
ελλείμματος
έως το 2013, το
αργότερο,
βάσει του
άρθρου 126
παράγραφος 7
της ΣΛΕΕ και
του άρθρου 3 του
κανονισμού (ΕΚ)
αριθ. 1467/97 του
Συμβουλίου,
της 7ης Ιουλίου
1997, για την
επιτάχυνση και
τη διασαφήνιση
της εφαρμογής
της
διαδικασίας
υπερβολικού
ελλείμματος[2]. Προκειμένου
να μειωθεί το
έλλειμμα της
γενικής κυβέρνησης
κάτω από το 3% του
ΑΕΠ με
αξιόπιστο και
διατηρήσιμο
τρόπο, έγινε
σύσταση στις
σλοβενικές αρχές
για την
εφαρμογή των
μέτρων
δημοσιονομικής
εξυγίανσης το 2010,
σύμφωνα με τον
προγραμματισμό,
την εξασφάλιση
μέσης ετήσιας
διαρθρωτικής
δημοσιονομικής
προσαρμογής
ύψους ¾% του ΑΕΠ
κατά την περίοδο
2010-2013, και τον
προσδιορισμό
των μέτρων που
είναι απαραίτητα
για την
επίτευξη της
διόρθωσης του
υπερβολικού
ελλείμματος
μέχρι το 2013,
εφόσον το
επιτρέψουν οι
κυκλικές
συνθήκες, και
την επιτάχυνση
της μείωσης
του
ελλείμματος,
εάν οι
οικονομικές ή
οι δημοσιονομικές
συνθήκες
αποδειχθούν
καλύτερες από
τις αναμενόμενες
κατά τον εν
λόγω χρόνο.
(4)       Στις 15
Ιουνίου 2010, η
Επιτροπή
κατέληξε στο
συμπέρασμα
ότι, σύμφωνα με
τις εαρινές
προγνώσεις των
υπηρεσιών της
Επιτροπής του 2010,
η Σλοβενία
είχε αναλάβει
αποτελεσματική
δράση σύμφωνα
με τη σύσταση
του Συμβουλίου,
της 2ας
Δεκεμβρίου του
2009, προκειμένου
να μειώσει το
δημόσιο
έλλειμμα κάτω από
την τιμή
αναφοράς του 3%
του ΑΕΠ και
θεώρησε ότι δεν
ήταν επομένως
αναγκαία καμία
περαιτέρω ενέργεια
στο πλαίσιο
της διαδικασίας
υπερβολικού
ελλείμματος.
(5)       Σύμφωνα
με το άρθρο 3
παράγραφος 5
του κανονισμού
(ΕΚ) αριθ. 1467/97, το
Συμβούλιο
μπορεί να
αποφασίσει,
κατόπιν
συστάσεως της
Επιτροπής, να
εκδώσει
αναθεωρημένη
σύσταση
δυνάμει του
άρθρου 126
παράγραφος 7
της ΣΛΕΕ, εάν
έχουν ληφθεί
αποτελεσματικά
μέτρα και μετά
την έκδοση της
σύστασης αυτής
προκύψουν
απρόβλεπτα
αντίξοα
οικονομικά
συμβάντα με
μείζονες
αρνητικές επιπτώσεις
για τα δημόσια
οικονομικά. Η
επέλευση απρόβλεπτων
αντίξοων
οικονομικών
συμβάντων με
μείζονες
αρνητικές επιπτώσεις
στον
προϋπολογισμό εκτιμάται
σε σχέση με τις
οικονομικές
προβλέψεις επί
των οποίων
βασίζεται η
σύσταση του
Συμβουλίου.
(6)       Σύμφωνα
με το άρθρο 126
παράγραφος 7
της ΣΛΕΕ και το
άρθρο 3 του
κανονισμού (ΕΚ)
αριθ. 1467/97 του
Συμβουλίου, το Συμβούλιο
υποχρεούται να
απευθύνει
συστάσεις στο
ενδιαφερόμενο
κράτος μέλος
προκειμένου να
τερματίσει την
κατάσταση του
υπερβολικού
ελλείμματος
εντός καθορισμένου
χρονικού
διαστήματος.
Με τη σύσταση
πρέπει να
καθορίζεται
μέγιστη
προθεσμία έξι
μηνών
προκειμένου το
συγκεκριμένο
κράτος μέλος
να λάβει
αποτελεσματικά
μέτρα για τη
διόρθωση του
υπερβολικού
ελλείμματος.
Επιπλέον, με τη
σύσταση για τη
διόρθωση του
υπερβολικού
ελλείμματος το
Συμβούλιο θα πρέπει
να καλεί το
ενδιαφερόμενο
κράτος μέλος
να επιτύχει
ετήσιους
δημοσιονομικούς
στόχους οι
οποίοι, με βάση
τις προβλέψεις
στις οποίες
βασίζεται η
σύσταση,
συνεπάγονται ελάχιστη
ετήσια
βελτίωση του
διαρθρωτικού
αποτελέσματος,
ήτοι του
κυκλικά
προσαρμοσμένου
δημοσιονομικού
αποτελέσματος
εξαιρουμένων
των εκτάκτων
και λοιπών προσωρινών
μέτρων, κατά
τουλάχιστον 0,5%
του ΑΕΠ, ως ενδεικτικό
ποσοστό.
(7)       Βάσει
της διεξοδικής
εξέτασης της
Σλοβενίας από την
Επιτροπή για
το 2013, η Επιτροπή
θεωρεί ότι η
Σλοβενία
αντιμετωπίζει
υπερβολικές
μακροοικονομικές
ανισορροπίες.
Προκειμένου να
υπάρξουν
διατηρήσιμες
βελτιώσεις των
δημοσιονομικών
και
μακροοικονομικών
αποτελεσμάτων
και των αποτελεσμάτων
στην αγορά
εργασίας
απαιτείται ταυτόχρονη
πρόοδος όσον
αφορά τη
μείωση των
μακροοικονομικών
ανισορροπιών
και τη
διόρθωση του
υπερβολικού
ελλείμματος.
(8)       Οι
φθινοπωρινές
προβλέψεις των
υπηρεσιών της
Επιτροπής του 2009,
στις οποίες
βασιζόταν η
σύσταση του Συμβουλίου
δυνάμει του
άρθρου 126
παράγραφος 7
της ΣΛΕΕ της 2ας
Δεκεμβρίου 2009,
προέβλεπαν
μεγέθυνση της οικονομίας
της Σλοβενίας
κατά 1,3% το 2010 και 2,0%
το 2011. Τα έτη 2012 και 2013
υπερέβαιναν
τον ορίζοντα
εκείνων των
προβλέψεων,
αλλά με βάση
την υπόθεση
σταδιακής εξάλειψης
του μεγάλου
αρνητικού
κενού παραγωγής
μέχρι το 2015,
αναμενόταν για
τα έτη 2012 και 2013
μεγαλύτερη
αύξηση από ό,τι
το 2011. Ενώ η
αύξηση του ΑΕΠ
κατά το 2010 ήταν
σχεδόν ίδια με
εκείνη που αναμενόταν
στις
φθινοπωρινές
προβλέψεις των
υπηρεσιών της Επιτροπής
του 2009, το 2011 ήταν
κάτω από το
προβλεπόμενο 2,0%.
Η οικονομία
της Σλοβενίας
υποχώρησε εκ
νέου σε ύφεση
κατά το 2012. Οι
επικαιροποιημένες
εαρινές
προβλέψεις των
υπηρεσιών της
Επιτροπής του 2013[3] παρουσιάζουν
ένα πολύ πιο
δυσμενές
σενάριο από εκείνο
που
προβλεπόταν
κατά την
έκδοση της
σύστασης του
Συμβουλίου
επίσης για το 2013.
Συνολικά, η
αύξηση του ΑΕΠ
αποδείχθηκε
αισθητά
χαμηλότερη από
αυτήν που
προέβλεπαν οι
φθινοπωρινές
προβλέψεις των
υπηρεσιών της
Επιτροπής του 2009.
Αυτό έχει
αρνητικές
συνέπειες τόσο
για την πλευρά
των εσόδων όσο
και για την
πλευρά των
δαπανών σε
σύγκριση με ό,
τι αναμενόταν
την εποχή της
σύστασης του
Συμβουλίου.
(9)       Στη
Σλοβενία έχει
σημειωθεί πολύ
πιο απότομη
πτώση του
πραγματικού
ΑΕΠ από ό, τι η
ζώνη του ευρώ
ως σύνολο, ως
αποτέλεσμα της
παγκόσμιας
οικονομικής
και
χρηματοπιστωτικής
κρίσης και των
εγχώριων
ανισορροπιών.
Η μείωση του πραγματικού
ΑΕΠ κατά 7,8% το 2009
οφειλόταν
κυρίως στην
εξέλιξη του
ακαθάριστου
σχηματισμού
κεφαλαίου. Η
βασιζόμενη
στις εξαγωγές
ανάκαμψη που
παρατηρήθηκε
στη Σλοβενία
το 2010 και το 2011,
όταν το
πραγματικό ΑΕΠ
αυξήθηκε κατά 1,2%
και 0,6%,
αντίστοιχα,
ήταν
περιορισμένη λόγω
της αρνητικής
επίδρασης της
χαμηλής
εσωτερικής
ζήτησης. Το 2012, η
σλοβενική
οικονομία
έπεσε σε διπλή
ύφεση με
αρνητική
αύξηση του
πραγματικού ΑΕΠ
κατά -2,3%. Μια
θετική συμβολή
στην ανάπτυξη
από την καθαρή εξωτερική
ζήτηση ήταν
αποτέλεσμα
δυναμικής ανάπτυξης
των εξαγωγών
σε αγορές
εκτός ΕΕ και
απότομης
μείωσης των
εισαγωγών λόγω
της χαμηλής
εγχώριας
ζήτησης.
(10)     Οι
επικαιροποιημένες
εαρινές
προβλέψεις των
υπηρεσιών της
Επιτροπής του 2013
προβλέπουν
περαιτέρω
μείωση του
πραγματικού
ΑΕΠ κατά 2,0% το 2013,
λόγω μείωσης
της
απασχόλησης,
αρνητικής
αύξησης των
πραγματικών
μισθών και
συνεχιζόμενης
μείωσης των
επενδύσεων.
Γίνεται η
παραδοχή ότι η
απομόχλευση
των μη
χρηματοπιστωτικών
εταιρειών και η
αποκατάσταση
του τραπεζικού
τομέα θα
σημειώσουν
πρόοδο, η οποία
όμως δεν θα
είναι ακόμη
επαρκής για να
υποστηρίξει
την έναρξη
ενός νέου
επενδυτικού
κύκλου. Έτσι, η
ιδιωτική
κατανάλωση και
οι επενδύσεις
αναμένεται να
συνεχίσουν να
αποτελούν τον
κύριο ανασχετικό
παράγοντα για
την ανάπτυξη. Η
θετική συμβολή
στην ανάπτυξη
από την καθαρή
εξωτερική
ζήτηση
προβλέπεται να
μειωθεί
ελαφρώς. Η
προβλεπόμενη
συνεχιζόμενη
ύφεση με
αύξηση του ΑΕΠ
κατά -0,1% το 2014 είναι
αποτέλεσμα
καθυστερήσεων
στην επίλυση
της τραπεζικής
κρίσης και την
αναδιάρθρωση
του υπερχρεωμένου
εταιρικού τομέα.
Η αύξηση του
πραγματικού
ΑΕΠ
προβλέπεται
ότι θα ανέλθει
σε 1,3% το 2015 λόγω της
βαθμιαίας
ενίσχυσης της
εγχώριας ζήτησης,
χάρις κυρίως στην
αποκατάσταση
του τραπεζικού
τομέα, την πρόοδο
στην
απομόχλευση
των εταιρειών
και τη βελτίωση
της
εμπιστοσύνης
των
καταναλωτών.
(11)     Το
έλλειμμα της
γενικής
κυβέρνησης
αυξήθηκε σημαντικά
σε 6,2% του ΑΕΠ το 2009,
λόγω της
έντονης,
εγγενούς
δυναμικής των
δαπανών,
κυρίως όσον
αφορά τις
δαπάνες για
τόκους και τις κοινωνικές
μεταβιβάσεις.
Τα σε μεγάλο
βαθμό αποσπασματικά
μέτρα
εξυγίανσης το 2010
στόχευαν
ειδικότερα σε
χαμηλότερη
αύξηση του
μισθολογικού
κόστους στον
δημόσιο τομέα
και των
κοινωνικών
μεταβιβάσεων.
Η τιμαριθμική
αναπροσαρμογή
των
συντελεστών
κοινωνικών
παροχών,
συμπεριλαμβανομένων
και των συντάξεων,
καθώς και των
μισθών του
δημόσιου τομέα,
μειώθηκε κατά
το ήμισυ για το
2010 και
επιβλήθηκαν περιορισμοί
σε ορισμένα
επιμίσθια που
συνδέονται με
την εργασία.
Στο σκέλος των
εσόδων
αυξήθηκαν οι
συντελεστές
ειδικών φόρων
κατανάλωσης
για το αλκοόλ,
τα τσιγάρα και
τα πετρελαιοειδή.
Τα εν λόγω
μέτρα, που
είχαν εγκριθεί
πριν από την
έκδοση της
σύστασης του
Συμβουλίου στο
πλαίσιο της
ΔΥΕ, συνέβαλαν
στην ελαφρά
μείωση του
ονομαστικού ελλείμματος
σε 5,9% του ΑΕΠ το 2010.
(12)     Ο
προϋπολογισμός
του 2011 παρέτεινε
και ενίσχυσε τα
μέτρα
εξυγίανσης στο
σκέλος των
δαπανών από το 2010
σχεδόν για ένα
ακόμη έτος. Στο
σκέλος των
εσόδων, οι
συντελεστές
ειδικών φόρων
κατανάλωσης
στα τσιγάρα
αυξήθηκαν ακόμη
περισσότερο.
Ωστόσο, το
ονομαστικό
έλλειμμα ανήλθε
στο μέγιστο
ύψος του 6,4% του
ΑΕΠ το 2011, όταν οι
ενέργειες
στήριξης
κεφαλαίου προς
ζημιογόνες
κρατικές
επιχειρήσεις
και τα έκτακτα μέτρα
πρόσθεσαν 1,4% του
ΑΕΠ στο
έλλειμμα.
(13)     Η
κοινοποίηση
του Μαρτίου
του 2013 στο
πλαίσιο της
ΔΥΕ, όπως έχει
επικυρωθεί από
την Επιτροπή (Eurostat),
ανέφερε
έλλειμμα της
γενικής
κυβέρνησης
ύψους 4,0% του ΑΕΠ
το 2012. Το
αποτέλεσμα
αυτό καλύπτει
άλλη μια ανακεφαλαιοποίηση
της
μεγαλύτερης
τράπεζας κατά
περίπου 0,2% του
ΑΕΠ τον Ιούνιο
του 2012, που
αντιμετωπίζεται
ως μεμονωμένο
μέτρο. Η
κυβέρνηση
εφάρμοσε σημαντική
περιστολή των
τρεχουσών
δαπανών μέσω περικοπών
των μισθών του
δημόσιου τομέα
και των κοινωνικών
μεταβιβάσεων.
Ωστόσο, τα
περισσότερα μέτρα
εξυγίανσης και
πάλι ισχύουν
μόνον προσωρινά.
Επιπλέον, οι
δημόσιες
επενδύσεις
μειώθηκαν εκ νέου,
με αποτέλεσμα
μείωση
συνολικού
ύψους 45% σε
πραγματικούς
όρους από το 2009.
Τέλος, οι
εισφορές κεφαλαίου
στις δημόσιες
επιχειρήσεις,
περιλαμβανομένων
των εκτάκτων
μέτρων, ήταν
σημαντικά χαμηλότερες
από ό, τι το 2011. Από
την πλευρά των
εσόδων, η κυβέρνηση
μείωσε τον
φορολογικό
συντελεστή
εισοδήματος
εταιρειών και
θέσπισε πιο
γενναιόδωρες
φοροαπαλλαγές
για τις
επενδύσεις και
την έρευνα και
ανάπτυξη.
(14)     Οι
επικαιροποιημένες
εαρινές
προβλέψεις των
υπηρεσιών της
Επιτροπής του 2013
προβλέπουν
έλλειμμα της
γενικής κυβέρνησης
το 2013 ύψους 5,5% του
ΑΕΠ. Ωστόσο, χωρίς
δύο εφάπαξ
μετατροπές
υβριδικών
μέσων
χρέους-μετοχικού
κεφαλαίου σε
μετοχικό
κεφάλαιο σε
δύο από τις
μεγαλύτερες
τράπεζες, που
αντιστοιχούν
στο 1,2% του ΑΕΠ, το
έλλειμμα για
το 2013 θα ανέλθει
στο 4,3% του ΑΕΠ. Το
προβλεπόμενο
έλλειμμα της
τάξης του 5,5% του
ΑΕΠ είναι
ανάλογο με τον
εθνικό στόχο
για το έλλειμμα
για το 2013 ύψους 7,9%
του ΑΕΠ από το
επικαιροποιημένο
πρόγραμμα
σταθερότητας
του 2013, που
περιλαμβάνει
ανακεφαλαιοποιήσεις
τραπεζών ύψους
3,7% του ΑΕΠ. Τα
δημόσια
οικονομικά το 2013
αναμένεται να
ωφεληθούν από
τα ετήσια
αποτελέσματα
των μέτρων
εξοικονόμησης
του Νόμου για
την ισορροπία
των δημόσιων
οικονομικών, η
οποία τέθηκε
σε ισχύ τον
Ιούνιο του 2012,
και των νέων εγκεκριμένων
μέτρων αύξησης
των εσόδων από
τον
προϋπολογισμό
του 2013. Η
επιδείνωση της
αγοράς
εργασίας
αναμένεται να
οδηγήσει σε
μείωση των
κοινωνικών
εισφορών.
Αντιθέτως,
προβλέπεται αύξηση
των κοινωνικών
μεταβιβάσεων
και πάλι εξαιτίας
του ακόμη
υψηλού αριθμού
νέων
συνταξιούχων στο
τέλος του 2012 και
στις αρχές του 2013.
(15)     Οι
επικαιροποιημένες
εαρινές
προβλέψεις των
υπηρεσιών της
Επιτροπής του 2013
προβλέπουν ότι
το έλλειμμα
του 2014 θα ανέλθει
σε 4,9% του ΑΕΠ με
την παραδοχή
ότι δεν θα
υπάρξει μεταβολή
πολιτικής. Ο
προϋπολογισμός
του 2014 δεν περιλαμβάνει
νέα μέτρα κατά
διακριτική
ευχέρεια,
εκτός από τη
μείωση του
φορολογικού
συντελεστή
εισοδήματος
εταιρειών σε 16%
και την ευρεία
σταθεροποίηση
του μισθολογικού
κόστους του
δημόσιου τομέα
στα επίπεδα του
2013. Από την
πλευρά των
δαπανών, ιδίως
δε των δαπανών
για τόκους και
των κοινωνικών
μεταβιβάσεων,
προβλέπεται
ότι θα
συνεχιστεί η
αύξηση λόγω
του υψηλότερου
χρέους, του
αυξανόμενου
αριθμού των
συνταξιούχων
λόγω γήρατος
και της
τιμαριθμικής
αναπροσαρμογής
των συντάξεων.
Σύμφωνα με το
σενάριο της μη
μεταβολής της
πολιτικής, το
έλλειμμα
προβλέπεται ότι
θα ανέλθει στο 5,5%
του ΑΕΠ το 2015. Οι
προβλέψεις
περιλαμβάνουν
περαιτέρω
αυξήσεις των
δαπανών για
τόκους,
υψηλότερο
μισθολογικό
κόστος στον
δημόσιο τομέα,
μετά τη λήξη
των προσωρινών
μέτρων για τη
συγκράτηση των
μισθών των
υπαλλήλων του
δημόσιου τομέα,
και το τελικό
στάδιο της
σταδιακής
μείωσης του φορολογικού
συντελεστή
εισοδήματος
εταιρειών κατά
1 ε.μ. σε 15%.
(16)     Εξαιρουμένων
των πρόσθετων
δημοσιονομικών
πόρων για την
ενίσχυση των
τραπεζών, οι
κίνδυνοι για τις
δημοσιονομικές
προβλέψεις
φαίνονται
ισορροπημένοι.
Προκύπτουν
ανοδικοί
κίνδυνοι από
τα ανακοινωθέντα
νέα μέτρα
εξοικονόμησης
στον συμπληρωματικό
προϋπολογισμό
για το 2013, ενώ
απορρέουν
επίσης κίνδυνοι
δυσμενέστερων
εξελίξεων από
την ανεπαρκή
εκτέλεση του
προϋπολογισμού
και την
απόφαση του
Δικαστηρίου,
την οποία
εξακολουθεί να
αμφισβητεί η κυβέρνηση,
η οποία
προβλέπει την
καταβολή της
αύξησης του
μισθού των
δημοσίων
υπαλλήλων, που
είχε αναβληθεί
το 2010.
(17)     Σύμφωνα
με τις εαρινές
προβλέψεις των
υπηρεσιών της
Επιτροπής για
το 2013, η μέση
ετήσια
δημοσιονομική
προσπάθεια σε
ονομαστική
αξία εκτιμάται
σε 0,5% του ΑΕΠ
κατά την
περίοδο 2010-2013. Η
εξυγίανση είχε
προβλεφθεί
οπισθοβαρής
έως το 2012 και το 2013.
Εφόσον
προσαρμοστεί
για να ληφθεί
υπόψη ο
αντίκτυπος των
αναθεωρήσεων
της αύξησης της
δυνητικής
παραγωγής
μεταξύ της
τρέχουσας πρόβλεψης
και εκείνης
στην οποία
βασίστηκαν οι
συστάσεις του
Συμβουλίου της
2ας Δεκεμβρίου
2009, καθώς και ο
αντίκτυπος της
εξέλιξης των
εσόδων σε
σχέση με αυτά
που προκύπτουν
από τις
τυπικές
ελαστικότητες,
η μέση ετήσια
αναπροσαρμοσμένη
διαρθρωτική
προσπάθεια
μεταξύ του 2010 και
του 2013 εκτιμάται
σε 1,1% του ΑΕΠ. Το
ποσοστό αυτό
είναι
υψηλότερο από
τη συνιστώμενη
μέση ετήσια
δημοσιονομική
προσπάθεια
ύψους ¾% του ΑΕΠ.
(18)     Το
συνολικό ποσό
των
συμπληρωματικών
μέτρων εξυγίανσης
που εφάρμοσαν
οι σλοβενικές
αρχές, σε
απάντηση στη
σύσταση του
Συμβουλίου στο
πλαίσιο της
ΔΥΕ για την
περίοδο 2010-2013,
εκτιμάται σε
περίπου 6¾% του
ΑΕΠ, με βάση μια
προσέγγιση από
τη βάση προς
την κορυφή. Η εν
λόγω εκτίμηση δεν
περιλαμβάνει
μέτρα
εξυγίανσης που
ανέρχονται σε
περίπου 0,8% του
ΑΕΠ από τον
προϋπολογισμό
του 2010 που ήδη
περιλαμβάνονται
στις
φθινοπωρινές
προβλέψεις των
υπηρεσιών της
Επιτροπής του 2009.
Μέτρα ύψους
περίπου 5% του
ΑΕΠ
περιλαμβάνουν
ιδίως
μειωμένους
μηχανισμούς
τιμαριθμικής
αναπροσαρμογής
και περικοπές
των μισθών του
δημόσιου τομέα
και των
συντελεστών
κοινωνικών
παροχών, καθώς
και αύξηση των
έμμεσων φόρων.
Επιπλέον, οι
αρχές περιέκοψαν
σημαντικά τις
δημόσιες
επενδύσεις κατά
περίπου 1¾% του
ΑΕΠ κατά την
περίοδο 2010-2012.
(19)     Η
Σλοβενία
αντιμετωπίζει
ταχεία αύξηση
του δημόσιου
χρέους που
οφείλεται στα
επίμονα υψηλά
πρωτογενή ελλείμματα
και, σε
μικρότερο
βαθμό, στις
προσαρμογές
αποθεμάτων-ροών
και τις
υψηλότερες
πληρωμές τόκων.
Από μόλις 22% του
ΑΕΠ το 2008, το
χρέος αυξήθηκε
σε 54% του ΑΕΠ το 2012.
Οι
επικαιροποιημένες
εαρινές προβλέψεις
των υπηρεσιών
της Επιτροπής
του 2013 προβλέπουν
ότι το χρέος θα
αυξηθεί σε 61% του
ΑΕΠ το 2013,
υπερβαίνοντας
έτσι τη
σχετική τιμή αναφοράς
που ορίζει η
Συνθήκη. Με
βάση το
σενάριο μη
μεταβολής της
πολιτικής, το
χρέος
προβλέπεται να
αυξηθεί
περαιτέρω σε 69%
του ΑΕΠ το 2015. Οι
προβλέψεις
αυτές δεν
περιλαμβάνουν
κρατικές
εγγυήσεις
ύψους έως 11% του
ΑΕΠ για τη
μεταβίβαση
στοιχείων
ενεργητικού σε
εταιρεία
διαχείρισης
τραπεζικών
περιουσιακών
στοιχείων και μετρητά
έως 3% του ΑΕΠ για
ανακεφαλαιοποιήσεις,
όπως ορίζει ο Νόμος
για την
τραπεζική
σταθερότητα.
(20)     Η
Σλοβενία
επλήγη από
απρόβλεπτες
δυσμενείς οικονομικές
εξελίξεις. Η
οικονομία της
είναι σε διπλή
ύφεση, που
προβλέπεται να
διαρκέσει
μέχρι και το 2014. Η
απασχόληση
επηρεάστηκε
αρνητικά, η
ανεργία
αυξήθηκε
απότομα και η
αύξηση των
πραγματικών
μισθών κατέστη
αρνητική. Η
Σλοβενία
αντιμετωπίζει
επίσης
υπερβολικές
μακροοικονομικές
ανισορροπίες,
που εμποδίζουν
σοβαρά τις
επενδύσεις.
Επομένως, η
εγχώρια ζήτηση
εξακολουθεί να
μειώνεται.
Αυτό έχει
αρνητικές
επιπτώσεις
τόσο στο
σκέλος των εσόδων
όσο και στο
σκέλος των
δαπανών σε
σύγκριση με
ό,τι αναμενόταν
την εποχή που
εκδόθηκε η
σύσταση του
Συμβουλίου.
Σύμφωνα με
τους κανόνες
του Συμφώνου
Σταθερότητας
και Ανάπτυξης,
από τα
παραπάνω
προκύπτει ότι
είναι σκόπιμο
να οριστεί νέα
προθεσμία, έως
το 2015, για τη διόρθωση
του
υπερβολικού
ελλείμματος
στη Σλοβενία.
(21)     Η
χορήγηση δύο
επιπλέον ετών
για τη
διόρθωση του υπερβολικού
ελλείμματος θα
είναι ανάλογη
με τους
ενδιάμεσους
στόχους για
ονομαστικό
έλλειμμα ίσο
με 4,9% του ΑΕΠ για
το 2013 (3,7% του ΑΕΠ
χωρίς έκτακτες
δαπάνες ύψους 1,2%
του ΑΕΠ για την
ανακεφαλαιοποίηση
των δύο μεγαλύτερων
τραπεζών), 3,3% του
ΑΕΠ για το 2014 και 2,5%
του ΑΕΠ για το 2014.  Η
υποκείμενη
βελτίωση του
διαρθρωτικού
δημοσιονομικού
αποτελέσματος
που προκύπτει
από τους στόχους
αυτούς είναι 0,7% του
ΑΕΠ το 2013, 0,5% του
ΑΕΠ το 2014 και 0,5% του
ΑΕΠ το 2015, εκ των
οποίων τα δύο
τελευταία
αντιστοιχούν στην
ελάχιστη
βελτίωση που
απαιτείται από
το άρθρο 5
παράγραφος 1
του κανονισμού
(ΕΚ) αριθ. 1466/97,
της 7ης Ιουλίου
1997. Συνολικά,
για να επιτευχθούν
οι
προαναφερόμενοι
διαρθρωτικοί
στόχοι, οι
σλοβενικές
αρχές θα
πρέπει να
εφαρμόσουν
συμπληρωματικά
μέτρα
εξυγίανσης
ύψους 1% του ΑΕΠ
το 2013, 1½% του ΑΕΠ το 2014
και 1½% του ΑΕΠ το 2015,
επιπλέον των
μέτρων που
έχουν ήδη
περιληφθεί στο
βασικό σενάριο.
Οι εν λόγω
στόχοι
λαμβάνουν
υπόψη την
ανάγκη για
αντιστάθμιση
των αρνητικών
δευτερογενών
επιπτώσεων της
δημοσιονομικής
εξυγίανσης στα
δημόσια
οικονομικά,
μέσω των
επιπτώσεών της
στην αύξηση
του ΑΕΠ.
(22)     Από
την έκθεση της
Ευρωπαϊκής
Επιτροπής
σχετικά με τη
διατηρησιμότητα
των δημόσιων
οικονομικών το
2012, προκύπτει ότι
η Σλοβενία
αντιμετωπίζει
υψηλούς
κινδύνους
διατηρησιμότητας
μεσοπρόθεσμα και
μακροπρόθεσμα.
Η έκθεση του 2012
για τη
δημογραφική
γήρανση
παρουσιάζει
μεγάλη
προβλεπόμενη
αύξηση των
συνολικών
δημοσίων
δαπανών κατά
την περίοδο 2010-60.
Για τον σκοπό
αυτό, κρίνονται
αναγκαίοι οι
πρόσθετοι
περιορισμοί
της αύξησης
των δαπανών
που συνδέονται
με τη γήρανση
του πληθυσμού,
με την
περαιτέρω
προσαρμογή
όλων των σχετικών
παραμέτρων για
τα συστήματα
συνταξιοδότησης
και κοινωνικής
ασφάλισης, ως
συμβολή στη
μακροπρόθεσμη
διατηρησιμότητα
των δημοσίων οικονομικών.
(23)     Η
Σλοβενία
πληροί τις
προϋποθέσεις
για την παράταση
της προθεσμίας
για τη
διόρθωση του
υπερβολικού
ελλείμματος
της γενικής
κυβέρνησης,
όπως ορίζεται
στο άρθρο 3
παράγραφος 5
του κανονισμού
(ΕΚ) αριθ. 1467/97 για
την επιτάχυνση
και τη
διασαφήνιση της
εφαρμογής της
διαδικασίας
υπερβολικού
ελλείμματος,
ΕΞΕΔΩΣΕ
ΤΗΝ ΠΑΡΟΥΣΑ
ΣΥΣΤΑΣΗ:
(1)
Η
Σλοβενία
πρέπει να
θέσει τέλος
στην τρέχουσα
κατάσταση
υπερβολικού
ελλείμματος
μέχρι το 2015.
(2)
Η
Σλοβενία
πρέπει να
επιτύχει τον
στόχο για
ονομαστικό
έλλειμμα
γενικής
κυβέρνησης
ύψους 4,9% του ΑΕΠ
το 2013 (3,7% του ΑΕΠ
χωρίς έκτακτες
δαπάνες ύψους 1,2%
του ΑΕΠ για την
ανακεφαλαιοποίηση
των δύο μεγαλύτερων
τραπεζών), 3,3% του
ΑΕΠ το 2014 και 2,5% του
ΑΕΠ το 2015, που συνεπάγεται
με ετήσια
βελτίωση του
διαρθρωτικού
ισοζυγίου κατά
0,7% του ΑΕΠ το 2013, 0,5% του
ΑΕΠ το 2014 και 0,5% του
ΑΕΠ το 2015, προκειμένου
να μειωθεί το
ονομαστικό
δημοσιονομικό
έλλειμμα κάτω
από το όριο του 3%
του ΑΕΠ έως το 2015,
με βάση τις επικαιροποιημένες
εαρινές
προβλέψεις των
υπηρεσιών της
Επιτροπής του 2013.
(3)
Η
Σλοβενία
πρέπει να
εφαρμόσει
αυστηρά τα
μέτρα που
έχουν ήδη
θεσπισθεί προκειμένου
να αυξηθούν
κυρίως τα
έσοδα από την
έμμεση φορολογία
και να μειωθεί
το μισθολογικό
κόστος στον
δημόσιο τομέα
και οι
κοινωνικές
μεταβιβάσεις,
ενώ ταυτόχρονα
να είναι σε
ετοιμότητα να
τα συμπληρώσει
με συμπληρωματικά
μέτρα, εάν η
απόδοσή τους
αποδειχθεί
μικρότερη από
την
προβλεπόμενη ή
εάν κάποιο
μέτρο
καταργηθεί από
το δικαστικό
σύστημα.
(4)
Επιπλέον,
η Σλοβενία θα
πρέπει να
καθορίσει, να θεσπίσει
και να
εφαρμόσει νέα
μέτρα
διαρθρωτικής
εξυγίανσης,
πέραν αυτών
που έχουν ήδη
συμπεριληφθεί
στις
επικαιροποιημένες
προβλέψεις των
υπηρεσιών της
Επιτροπής για
το 2013, τα οποία
είναι
απαραίτητα για
την επίτευξη
της διόρθωσης
του
υπερβολικού
ελλείμματος
μέχρι το 2015.
(5)
Το
Συμβούλιο
ορίζει ως
προθεσμία την [1η
Οκτωβρίου 2013] για
τη λήψη
αποτελεσματικών
μέτρων από τη
Σλοβενία και,
σύμφωνα με το
άρθρο 3
παράγραφος 4α
του κανονισμού
(ΕΚ) αριθ. 1467/97 του
Συμβουλίου,
την υποβολή
αναλυτικής
έκθεσης
σχετικά με τη
στρατηγική
εξυγίανσης που
προβλέπεται
για την
επίτευξη των
στόχων.
Επιπλέον,
οι σλοβενικές
αρχές θα
πρέπει i) να
επιταχύνουν τη
μείωση του
ονομαστικού
ελλείμματος το
2014 και το 2015, εάν οι
οικονομικές ή
οι
δημοσιονομικές
συνθήκες
αποδειχτούν
καλύτερες από
αυτές που
αναμένονται
προς το παρόν· ii)
να καθορίσουν,
να θεσπίσουν
και να
εφαρμόσουν μέτρα
διαρθρωτικής
εξυγίανσης τα
οποία μειώνουν
σταδιακά τον
δείκτη των
τρεχουσών δαπανών
ως προς το ΑΕΠ,
εξασφαλίζουν
μόνιμη βελτίωση
του
διαρθρωτικού
ισοζυγίου της
γενικής κυβέρνησης,
στηρίζουν το
αναπτυξιακό
δυναμικό της
οικονομίας,
μεταξύ άλλων
με την αποφυγή
περαιτέρω περικοπών
στις δημόσιες
επενδύσεις,
και θέτουν σταδιακά
τον δείκτη του
χρέους σε
πτωτική
τροχιά. Τέλος,
για να εξασφαλιστεί
η επιτυχία της
στρατηγικής
για τη δημοσιονομική
εξυγίανση, θα
είναι επίσης
σημαντικό να υποστηριχθεί
η
δημοσιονομική
εξυγίανση με
εκτενείς
διαρθρωτικές
μεταρρυθμίσεις,
σύμφωνα με τις
συστάσεις του
Συμβουλίου
προς τη
Σλοβενία στο
πλαίσιο του Ευρωπαϊκού
Εξαμήνου και
της Διαδικασίας
Μακροοικονομικών
Ανισορροπιών.
Πέραν
της έκθεσης
που
προβλέπεται
στη σύσταση (5), οι
σλοβενικές
αρχές οφείλουν
να αναφέρουν
την πρόοδο που
συντελείται για
την εφαρμογή
των εν λόγω
συστάσεων,
τουλάχιστον
κάθε [έξι μήνες],
καθώς και σε
ιδιαίτερο
κεφάλαιο στα
προγράμματα σταθερότητας,
μέχρι την
επίτευξη της
πλήρους διόρθωσης
του
υπερβολικού
ελλείμματος.
Η
παρούσα
σύσταση
απευθύνεται
στη Δημοκρατία
της Σλοβενίας.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               Όλα τα
έγγραφα που
αφορούν τη
διαδικασία
υπερβολικού
ελλείμματος της
Σλοβενίας
υπάρχουν στην
ιστοσελίδα:
http://ec.europa.eu/economy_finance/economic_governance/sgp/deficit/countries/slovenia_en.htm.
[2]               ΕΕ L 209
της 2.8.1997, σ. 6.
[3]               Οι  εν
λόγω
προβλέψεις
βασίζονται
στις εαρινές
προβλέψεις των
υπηρεσιών της
Επιτροπής για
το 2013, των οποίων
ο ορίζοντας
έχει παραταθεί
έως το 2015.
Επιπλέον, το
επικαιροποιημένο
πρόγραμμα περιλαμβάνει
δύο ομόλογα
που εκδόθηκαν
στην αγορά των
ΗΠΑ, στις 2 Μαΐου
2013, με αντίκτυπο
στις δαπάνες για
τόκους, το
έλλειμμα και
το χρέος.


title: Σύσταση της Ευρωπαϊκής Κεντρικής Τράπεζας, της  1ης Φεβρουαρίου 2006 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank (EKT/2006/1)

text:
               10.2.2006

               EL

               Επίσημη Εφημερίδα της Ευρωπαϊκής Ένωσης

               C 34/30

      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 1ης Φεβρουαρίου 2006
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank
   (EKT/2006/1)
   (2006/C 34/08)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Oι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Σύμφωνα με το άρθρο 37 παράγραφος 1 του ομοσπονδιακού νόμου περί της Oesterreichische Nationalbank, η γενική συνέλευση της Oesterreichische Nationalbank (OeNB) εκλέγει κάθε έτος δύο ελεγκτές και δύο αναπληρωτές ελεγκτές. Οι αναπληρωτές ελεγκτές διορίζονται μόνο στην περίπτωση που οι ελεγκτές αδυνατούν να διενεργήσουν τον έλεγχο.

               (3)

               Η θητεία των σημερινών εξωτερικών ελεγκτών της OeNB δεν είναι δυνατό να ανανεωθεί πέραν του ελέγχου για το οικονομικό έτος 2005. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2006.

               (4)

               Σύμφωνα προς την κοινοτική αλλά και την αυστριακή νομοθεσία περί δημοσίων συμβάσεων, η OeNB επέλεξε ως νέους εξωτερικούς ελεγκτές της τους KPMG Alpen-Treuhand GmbH, TPA Horwath Wirtschaftsprüfung GmbH, Moore Stephens Austria Wirtschaftsprüfungsgesellschaft mbH και BDO Auxilia Treuhand GmbH, η δε ΕΚΤ θεωρεί ότι αυτοί πληρούν τους απαραίτητους όρους διορισμού.

               (5)

               Η θητεία των εξωτερικών ελεγκτών είναι ανανεώσιμη σε ετήσια βάση και η συνολική της διάρκεια δεν υπερβαίνει τα πέντε έτη,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Συνιστάται ο από κοινού διορισμός των KPMG Alpen-Treuhand GmbH και TPA Horwath Wirtschaftsprüfung GmbH ως των εξωτερικών ελεγκτών της OeNB για το οικονομικό έτος 2006.

               2.

               Συνιστάται ο από κοινού διορισμός των Moore Stephens Austria Wirtschaftsprüfungsgesellschaft mbH και BDO Auxilia Treuhand GmbH ως των αναπληρωτών ελεγκτών της OeNB για το οικονομικό έτος 2006.

               3.

               Η θητεία είναι ανανεώσιμη σε ετήσια βάση, έχει συνολική διάρκεια που δεν υπερβαίνει τα πέντε έτη και λήγει το αργότερο με τη λήξη του οικονομικού έτους 2010.

      Φρανκφούρτη, 1 Φεβρουαρίου 2006.

            Ο πρόεδρος της ΕΚΤ

         Jean-Claude TRICHET